"What About Now" ni single ya saba kutoka kwa bendi ya Marekani inayoitwa Daughtry. Mashairi ya wimbo huu yaliandikwa na Ben Moody, akishirikiana na David Hodges wate wakiwa wanachama wa Evanescence pamoja na Josh Hartzle ambaye amemuoa Amy Lee mwimbaji kiongozi wa Evanescence.Ni moja kati ya nyimbo chache ambazo hazijaandikwa kwa msaada wa Chris Daughtry. Wimbo huu ulitangazwa kama single yao iliyofuata katika wavuti yao. Ilitolewa rasmi nchini Marekani tarehe 1 Julai 2008. Video ya muziki huu iliongozwa na Kevin Kerslake, na kutoka tarehe 11 Julai kupiti katika studio za FNMTV Studio. Video hii inaweza kuangaliwa katika wavuti ya bendi hii. Video inahusu masuala ya jamii, ikionesha maeneo kadhaa yaliyoathiriwa na umaskini, majanga ya asili na vita, pamoja na mambo mengine. Maoni mbalimbali yanatolewa kuhusu video hii na video hii inauliza maswali kwa watazamaji wake.Baadhi ya watu wanaotoa misada katika majanga haya wanaoneshwa na aina ya msaada wanaotoa na majina yao yakionakana, Video inaonesha taa ya balbu ikiwa haijawashwa ikiashiria kuwa, bado hatujachelewa kufanya mabadiliko. Video inaishia kwa kuuliza swali kwa watazamaji "Vipi kuhusu sasa?" maneno haya yakitokea karibu na taa ya balbu inayowaka.